google/wiki40b huggingface dataset:
Μπέρναρντ Χόπκινς

Προσωπική ζωή

Ο Μπέρναρντ γεννήθηκε στην πόλη της Φιλαδέλφειας, απο τον Μπέρναρντ Χόπκινς Σρ και απο την σύζυγο του πατέρα του, Σίρλει. O τότε νεαρός Χόπκινς είχε εισβάλλει στην μάστιγα της εγκληματικότητας, διαπράττοντας ληστείες και έτυχε να μαχαιρώσει τρείς φορές. Στα 17 του καταδικάζεται για 9 κακουργήματα σε μια κάθειρξη 18 (δεκαοχτώ) χρόνων στις Φυλακές Γκρέιτφορντ, τοποθετημένες στην Μοντγκόμερι Κάουντι. Εκεί ανακάλυψε το πάθος του για την πυγμαχία, μέχρι που μετά απο 5 (πέντε) χρόνια αποφυλακίζεται (1988). Θέλοντας να ξεχάσει το σκοτεινό του παρελθόν, αποφασίζει να ασχοληθεί με την πυγμαχία και να μετατρέψει τις θρησκευτικές του πεποιθήσεις, σε αυτές του Ισλαμισμού. Την τελευταία του μέρα στις φυλακές, του έλεγαν πως θα επιστρέψει κάποια στιγμή ξανά στην φυλακή, μα ο ίδιος αρνήθηκε απαντώντας πως δεν πρόκειται να ξαναγίνει ποτέ αυτό.

Επαγγελματική καριέρα

Η επιθυμία του να γίνει πυγμάχος γίνεται πράξη, και το 1988 την ίδια κιόλας χρονιά πραγματοποιεί τον πρώτο του αγώνα, στον οποίο και ηττήθηκε. Είχε απομακρυνθεί για δυο χρόνια μέχρι να ξαναεπανέλθει περνόντας νικηφόρα απέναντι στον Κρέγκ Πέιτζ. Κατάφερε να δημιουργήσει ενα αήττητο σερί των 22 αγώνων που πέρα απο την ήττα του, οι υπόλοιποι ήταν υπέρ του Χόπκινς. Το 1994 αγωνίζεται με τον Σεγκούντο Μερσάντο και κερδίζει τον τίτλο των μεσαίων βαρών. Παράλληλα, το 2001 κερδίζει δυο ακόμη τίτλους (WBA, The Ring) και την κατάκτηση τους σε αυτόν, σταματά ο Τζερμέιν Τέιλορ το 2005. Ο αγώνας επαναλαμβάνεται τον Δεκέμβρη του ίδιου έτους, αλλά ακόμα μια νίκη προστέθηκε στην καριέρα του Τέιλορ. 
Στην ηλικία των 41 πλέον ο Χόπκινς θεωρεί πως μπορεί να ανταπεξέλθει και μεταπηδά στην κατηγορία των ημιβαρέων βαρών για να αγωνιστεί με τον Αντόνιο Τάρβερ το καλοκαίρι του 2006. Ο Τάρβερ είχε στιχοιματίσει πως θα κέρδιζε τον Χόπκινς εντος των 6 (έξι) γύρων και θα κέρδιζε 250,000 δολλάρια, μα μάταια αφού ο αγώνας ολοκληρώθηκε κανονικά στους 12 γύρους και με την νίκη υπέρ του Χόπκινς. Επίσης, κατάφερε να αποκτήσει τον τίτλο του The Ring πρωταθλητή ημιβαρέων βαρών. Έχοντας μια συντριβή με τον Τζό Καζάλτζ το 2008, ο τίτλος χάνεται όπως και ο αγώνας. 
Το 2011 διεκδικεί τους τίτλους WBC, The Ring απο τον Ζάν Πασκάλ και ο πρώτος αγώνας λήγει ισόπαλος. Πραγματοποιείται ξανά και ο Χόπκινς καταφέρνει να επικρατήσει υπέρ του Καναδού. Το 2012 έρχεται η ήττα και το 2014 ξανά η κατάκτηση των τίτλων WBA, IBF μέχρι τον αγώνα του με τον Ρώσο Σεργκέι Κοβάλεβ, το ίδιο έτος. 
Για δεύτερη φορά ο Χόπκινς αποστασιοποιείται απο το 2014, ζητώντας εναν τελευταίο αγώνα ο οποίος θα πραγματοποιηθεί στις 19 Δεκεμβρίου του 2016, με αντίπαλο τον Ιρλανδό Τζό Σμίθ Τζ., ο οποίος τότε αγωνίστηκε τελευταία φορά το καλοκαίρι του 2016 και νίκησε τον αντίπαλο του σε τρία λεπτά.
Το ενεργητικό του Χόπκινς μέχρι στιγμής είναι 55 νίκες, 7 ήττες και 2 μη ανεκπλήρωτοι αγώνες.
Τυρόπιτα

Η τυρόπιτα είναι πίτα από ζύμη (π.χ. ζύμη σφολιάτας) ή φύλλο και γέμιση με τυρί. Το τυρί που περιέχει της δίνει αλμυρή γεύση, η οποία πολλές φορές συνοδεύεται από πικάντικη σε συνδυασμό με διάφορα μπαχαρικά (π.χ. πιπέρι).

Ελλάδα

Στην Ελλάδα η γέμισή της έχει συνήθως σαν βάση τυρί φέτα και αυγό και αποτελεί πολύ δημοφιλές πρόχειρο φαγητό. Τυρόπιτες παρασκευάζουν και συνοικιακοί φούρνοι, αν και κυρίως πωλούνται σε μικροκατάστημα το οποίο προσφέρει και άλλα είδη ή κομμάτια πίτας στο χέρι (π.χ πεϊνιρλί, σπανακόπιτα και μπουγάτσα), το λεγόμενο τυροπιτάδικο, μαζί με διάφορα είδη καφέ και αναψυκτικά.

Τουρκία

Στην Τουρκία, η τυρόπιτα λέγεται πεϊνίρ μπουρέκ, αλλά και πογάτσα πεϊνίρ, σε αναλογία της μπουγάτσας με τυρί, όπως αποκαλείται ένα είδος τυρόπιτας, η τυρόπιτα ταψιού στη Βόρειο Ελλάδα. Η τυρόπιτα απαντάται και σε άλλες χώρες των Βαλκανίων, όπως στη Βουλγαρία και στη Σερβία.
Πράξη τακτοποίησης

Η «Πράξη Τακτοποίησης» (πλήρης τίτλος: «Πράξη Τακτοποίησης και Αναλογισμού») αποτελεί απόφαση της Διοίκησης (διοικητική πράξη) με την οποία διενεργείται η τακτοποίηση των οικοπέδων που είναι ενταγμένα σε σχέδιο πόλης που έχει εγκριθεί με παλαιότερες διατάξεις. Αλλάζει το σχήμα και το εμβαδόν των οικοπέδων μέσω μεταβιβάσεων τμημάτων οικοπέδων.

Περιγραφή

Η Πράξη καθορίζει ποιες μεταβιβάσεις οικοπέδων ή τμημάτων οικοπέδων πρέπει να γίνουν, ώστε να υλοποιηθεί ο πολεοδομικός σχεδιασμός (το σχέδιο πόλης). Καθορίζονται επακριβώς τα οικόπεδα ή τα τμήματα οικοπέδων που δεσμεύονται για να γίνουν δρόμοι, πάρκα, σχολεία κ.λπ. Καθορίζει ποιος πρέπει να τα αποζημιώσει (αναλογισμοί). Επίσης καθορίζονται ποια οικόπεδα ή τμήματα οικοπέδων πρέπει να ενσωματωθούν σε άλλα οικόπεδα (προσκυρώσεις) ώστε τα δεύτερα να γίνουν άρτια (να αποκτήσουν κατάλληλο εμβαδόν και σχήμα) για να μπορέσουν να οικοδομηθούν.
Αποτελεί το βασικό εργαλείο εφαρμογής του σχεδίου πόλης από το έτος 1923 έως το 1983 οπότε με το Ν.1337 αντικαταστάθηκε από την, περισσότερο δίκαιη και περισσότερο περίπλοκη, «Πράξη Εφαρμογής». Αν και η «Πράξη Εφαρμογής» αποτελεί πιο πρόσφατο και εξελιγμένο εργαλείο, σε όλες τις περιοχές που εντάχθηκαν στο σχέδιο πόλης με νομοθεσία προγενέστερες του Ν. 1337/83, απαιτείται η χρήση της «Πράξης Τακτοποίησης» ακόμα και σήμερα.

Σκοπός

Σκοπός της «Πράξης Τακτοποίησης» είναι αφενός η υλοποίηση του σχεδίου πόλης και η τακτοποίηση (αρτιοποίηση) των οικοπέδων. Η υλοποίηση του σχεδίου πόλης αφορά στην απόδοση σε κοινή χρήση των εδαφικών τμημάτων που προβλέπονται για κοινόχρηστες και κοινωφελείς χρήσεις. Η ιδιοκτησία προστατεύεται με το άρθρο 18 του Συντάγματος. Έτσι εκτάσεις που προβλέπονται να γίνουν κοινόχρηστες όπως οι δρόμοι, τα πάρκα και οι πλατείες δεν μπορούν να διαμορφωθούν στην τελική τους μορφή για χρήση από το κοινό, αν δεν αποζημιωθούν οι ιδιοκτήτες τους που πρέπει να τα αποστερηθούν. Το ίδιο ισχύει και για τις κοινωφελείς χρήσεις όπως οι χώροι που προβλέπονται για ανέγερση κτιρίων εκπαίδευσης, αθλητισμού, πρόνοιας, υγείας κ.λπ.
Η τακτοποίηση οποιουδήποτε οικοπέδου επηρεάζει τα γειτονικά του (όμορα). Αυτό συμβαίνει διότι μπορεί να ανταλλάσουν μεταξύ τους οικοπεδικά τμήματα ή το ένα να οφείλει αποζημίωση στο άλλο. Για το λόγο αυτό εάν απαιτείται πράξη τακτοποίησης σε ένα οικόπεδο, η ανάγκη αυτή μπορεί να παρεμποδίσει την οικοδόμηση του όμορου (γειτονικού) του, διότι δεν έχει καθοριστεί το οριστικό του σχήμα και εμβαδόν. Η απόφαση για την οικοδόμηση ή μη άρτιου οικοπέδου το οποίο γειτνιάζει με οικόπεδο που χρήζει πράξη τακτοποίησης λαμβάνεται από την υπηρεσία του κράτους που είναι επιφορτισμένη με τον πολεοδομικό σχεδιασμό. Σήμερα είναι οι Υπηρεσίες Δόμησης των Δήμων.
Κουνλούν

Έκταση

Από τα Παμίρ στο Τατζικιστάν εκτείνεται ανατολικά κατά μήκος των συνόρων Σιντζιάνγκ και Θιβέτ μέχρι τις σινοθιβετιανές οροσειρές στο Τσινγκχάι. Εκτέινεται κατά μήκος του νότιου άκρου της λεκάνης Ταρίμ, της ερήμου Τακλαμακάν και της ερήμου Γκόμπι. Σημαντικά ποτάμια που το διαρρέουν είναι οι ποταμοί Καρακάς και Γιουρουνγκάς, τα οποία διαρρέουν την όαση Χοτάν και καταλήγουν στην έρημο Τακλαμακάν.
Τα Αλτίν-Ταγ ή Αλτούν είναι μία από τις κύριες βόρειες οροσειρές των Κουνλούν. Η ανατολική επέκταση των Τσιλιέν Σαν είναι άλλη μια σημαντική βόρεια οροσειρά των Κουνλούν. Η κύρια νότια επέκταση είναι τα Μιν Σαν. Τα όρη Μπάγινα Χαρ, ένας νότιος κλάδος των Κουνλούν, αποτελεί τον υδατοκρίτη ανάμεσα στις λεκάνες απορροής των δύο μακρύτερων ποταμών της Κίνας, του Γιανγκτσέ και του Κιτρινό Ποταμό.
Το ψηλότερο βουνό των Κουνλούν είναι το Λιούσι Σαν (7.169 μ) στην περιοχή Κερίγια. Το Άρκα Ταγ (βουνό αψίδα) είναι στο κέντρο των Κουνλούν. Το ψηλότερο σημείο του είναι το Ολούγ Μουζτάγκ (6.973 μ). Μερικές αρχές υποστηρίζουν ότι τα Κουνλούν εκτείνονται προς τα βορειοδυτικά μέχρι το Κόνγκουρ Ταγ (7.649 μ) και το Μουζτάγκ Άτα (7.546 μ), αν και αυτά τα βουνα είναι από φυσικής πλευράς πιο στενά συνδεδεμένα με τα Παμίρ.

Γεωλογία

Η οροσειρά σχηματίστηκε στα βόρεια όρια της Κιμεριανής τεκτονικής πλάκας κατά τη σύγκρουσή της, στο ύστερο τριασικό, με τη Σιβηρία, με αποτέλεσμα τη σύγκλιση του ωκεανού της Παλαιοτηθύος.

Ηφαιστειακή ομάδα

Η ηφαιστειακή ομάδα των Κουνλούν αποτελείται από 70 ηφαιστειακούς κώνους. Επειδή δεν είναι ηφαιστειογενή βουνά, δεν προσμετρόνται στις κορυφές ηφαιστείων του κόσμου. Η ομάδα φτάνει μέχρι σε ύψος 5.808 μέτρων πάνω από το επίπεδο της θάλασσας. Αν θεωρούνταν ηφαιστειακά βουνά, θα ήταν το ψηλότερο ηφαίστειο στην Ασία και την Κίνα και το δεύτερο ψηλότερο στο ανατολικό ημισφαίριο μετά το Κιλιμάντζαρο και θα ήταν μία από τις ηφαιστειακές εφτά κορυφές (Τό όρος Νταμαβάντ είναι το ψηλότερο ηφαίστειο στην Ασία, όχι οι κώνοι των Κουνλούν.) Η τελευταία γνωστή έκρηξη στην ηφαιστειακή ομάδα έλαβε χώρα τις 27 Μαΐου 1951.
Κωνσταντίνος Πολυγένης

Βιογραφία

Γεννήθηκε στην Αθήνα το 1862, έχοντας οικογενειακή καταγωγή από το Άργος. Σπούδασε στη Νομική Σχολή του Πανεπιστημίου Αθηνών και την Γερμανία. Επέστρεψε το 1890 και διορίστηκε υφηγητής ρωμαϊκού δικαίου στο Εθνικό Πανεπιστήμιο. Το 1891 διορίστηκε γραμματέας του Πανεπιστημίου και το 1895 τακτικός καθηγητής ρωμαϊκού δικαίου και βυζαντινού δικαίου. Υπήρξε πρύτανης του Πανεπιστημίου το ακαδημαϊκό έτος 1921-1922 καθώς και αρεοπαγίτης. Μεταξύ 1920 και 1923 ήταν σύμβουλος της Αρχαιολογικής Εταιρείας.
Χρημάτισε Υπουργός Εκκλησιαστικών και Δημοσίας Εκπαιδεύσεως το 1922, στην Κυβέρνηση Δημητρίου Γούναρη και την Κυβέρνηση Πέτρου Πρωτοπαπαδάκη.
Απεβίωσε το 1935 στην Αθήνα.

Τιμητική προτομή

Στο Άργος υπάρχει προς τιμήν του, προτομή στη βορεινή πλευρά του δικαστικού μεγάρου της πόλης.
The Headless Children

Τραγούδια του δίσκου

1. The Heretic (The Lost Child) (Lawless, Holmes) - 7:16
2. The Real Me (Townsend) - 3:21
3. The Headless Children (Lawless) - 5:47
4. Thunderhead (Lawless, Holmes) - 6:45
5. Mean Man (Lawless) - 4:50
6. The Neutron Bomber (Lawless) - 4:03
7. Mephisto Waltz (Lawless) - 1:27
8. Forever Free (Lawless) - 5:09
9. Maneater (Lawless) - 4:46
10. Rebel in the F.D.G. (Lawless) - 5:08
Ορθοαιθυλομεθυλοβενζόλιο

Νίτρωση

Με νίτρωση παράγει 2-αιθυλο-3-μεθυλο-1-νιτροβενζόλιο, 3-αιθυλο-2-μεθυλο-1-νιτροβενζόλιο, 3-αιθυλο-4-μεθυλο-1-νιτροβενζόλιο και 4-αιθυλο-3-μεθυλο-1-νιτροβενζόλιο:

Σουλφούρωση

Με σουλφούρωση παράγει 2-αιθυλο-3-μεθυλοβενζοσουλφονικό οξύ, 3-αιθυλο-2-μεθυλοβενζοσουλφονικό οξύ, 3-αιθυλο-4-μεθυλοβενζοσουλφονικό οξύ και 4-αιθυλο-3-μεθυλοβενζοσουλφονικό οξύ:

Αλκυλίωση

Με αλκυλίωση κατά Friedel-Crafts παράγει 2-αιθυλο-1-αλκυλο-3-μεθυλοβενζόλιο, 3-αιθυλο-1-αλκυλο-2-μεθυλοβενζόλιο, 3-αιθυλο-1-αλκυλο-4-μεθυλοβενζόλιο και 4-αιθυλο-1-αλκυλο-3-μεθυλοβενζόλιο:

Ακυλίωση

Με ακυλίωση κατά Friedel-Crafts παράγει 2-αιθυλο-1-ακυλο-3-μεθυλοβενζόλιο, 3-αιθυλο-1-ακυλο-2-μεθυλοβενζόλιο, 3-αιθυλο-1-ακυλο-4-μεθυλοβενζόλιο και 4-αιθυλο-1-ακυλο-3-μεθυλοβενζόλιο:

Υδροξυλίωση

Υδροξυλίωση κατά Friedel-Crafts παράγει 2-αιθυλο-3-μεθυλοφαινόλη, 3-αιθυλο-2-μεθυλοφαινόλη, 3-αιθυλο-4-μεθυλοφαινόλη και 4-αιθυλο-3-μεθυλοφαινόλη:

Αμίνωση

Αμίνωση κατά Friedel-Crafts παράγει 2-αιθυλο-3-μεθυλοανιλίνη, 3-αιθυλο-2-μεθυλοανιλίνη, 3-αιθυλο-4-μεθυλοανιλίνη και 4-αιθυλο-3-μεθυλοανιλίνη:

Καρβοξυλίωση

Καρβοξυλίωση κατά Friedel-Crafts παράγει 2-αιθυλο-3-μεθυλοβενζοϊκό οξύ, 3-αιθυλο-2-μεθυλοβενζοϊκό οξύ, 3-αιθυλο-4-μεθυλοβενζοϊκό οξύ και 4-αιθυλο-3-μεθυλοβενζοϊκό οξύ:

Αναγωγή

Με αναγωγή παράγει 1-αιθυλο-2-μεθυλοκυκλοεξάνιο:

Οζονόλυση

Με οζονόλυση παράγει αιθανοδιάλη, οξοπροπανάλη, 2-οξοβουτανάλη και πεντανοδιόνη-2,3:

Αλομεθυλίωση

Με αλομεθυλίωση κατά Blanc παράγει 2-αιθυλο-1-αλομεθυλο-3-μεθυλοβενζόλιο, 3-αιθυλο-1-αλομεθυλο-2-μεθυλοβενζόλιο, 3-αιθυλο-1-αλομεθυλο-4-μεθυλοβενζόλιο και 4-αιθυλο-1-αλομεθυλο-3-μεθυλοβενζόλιο::

Επίδραση καρβενίων

Με μεθυλένιο παράγει 2-αιθυλο-1,3-διμεθυλοβενζόλιο, 2-αιθυλο-1,4-διμεθυλοβεναζόλιο, 1-αιθυλο-2,4-διμεθυλοβενζόλιο, 3-αιθυλο-1,2-διμεθυλοβενζόλιο, 1-αιθυλο-6-μεθυλοκυκλοεπτατριένιο-1,3,5, 1-αιθυλο-2-μεθυλοκυκλοεπτατριένιο-1,3,5, 2-αιθυλο-3-μεθυλοκυκλοεπτατριένιο-1,3,5, 3-αιθυλο-4-μεθυλοκυκλοεπτατριένιο-1,3,5, 3-αιθυλο-2-μεθυλοκυκλοεπτατριένιο-1,3,5, 2-αιθυλο-1-μεθυλοκυκλοεπτατριένιο-1,3,5, ορθοδιαθυλοβενζόλιο, ορθομεθυλοπροπυλοβενζόλιο και ορθοϊσοπροπυλομεθυλοβενζόλιο:
Οι Μαχητές των Δρόμων

Πλοκή

Ο μυστικός πράκτορας Μπράιαν Ο'Κόνερ (Γουόκερ) διεισδύει στην ομάδα ενός εγκληματία οδηγού αγώνων, ονόματι Ντόμινικ Τορέτο (Ντίζελ), προκειμένου να διερευνήσει και να σταματήσει τους πειρατές των φορτηγών, οι οποίοι κλέβουν ακριβό ηλεκτρονικό εξοπλισμό. Τα πράγματα όμως αλλάζουν και δυσκολεύουν γι' αυτόν, όταν γίνεται φίλος με τον βασικό ύποπτο της υπόθεσης και ερωτεύεται την αδελφή του, Μία Τορέτο (Μπρούστερ).
Επισκοπή Σαλαμίνος

Η Επισκοπή Σαλαμίνος είναι Επισκοπή που ανήκει Εκκλησιαστικά στην Εκκλησία της Κύπρου. Γνωστός Επίσκοπος της Σαλαμίνος υπήρξε ο Άγιος Επιφάνιος Επίσκοπος Σαλαμίνος Κύπρου, ο οποίος απεβίωσε το 403 μ.Χ. και εορτάζει την 12ην του μηνός Μαΐου. Ο Άγιος αυτός παρουσιάζεται και ως Επίσκοπος Κωνσταντίας.
Αξιοσημείωτο το γεγονός ότι υπάρχει κάποια συσχέτιση της Επισκοπής με την Επισκοπή Κωνσταντίας και όπως φαίνεται η Σαλαμίνος υπήρξε πριν από την Κωνσταντίας από την οποία ίσως να αντικαταστάθηκε. Επίσης, φαίνεται ότι ο Επίσκοπος Σαλαμίνος να ήταν κατά κάποιον τρόπο Αρχιεπίσκοπος Κύπρου, καθώς και ο Απόστολος Βαρνάβας, ο οποίος θεωρείται ο Ιδρυτής και προστάτης της Εκκλησίας της Κύπρου και ο πρώτος Αρχιεπίσκοπός της, υπήρξε Επίσκοπος στην πόλη της Σαλαμίνας, όπου και μαρτύρησε.
Σήμερα, η Επισκοπή Σαλαμίνος, έχει την έδρα της στην Ιερά Αρχιεπισκοπή Κύπρου και ο σημερινός Επίσκοπος της Επισκοπής είναι ο  Θεοφιλέστατος Χωρεπίσκοπος Σαλαμίνος κ. Βαρνάβας, ο οποίος είναι ένας από τους βοηθούς του Αρχιεπισκόπου Κύπρου μαζί με τον Χωρεπίσκοπο Καρπασίας, τον Χωρεπίσκοπο Νεαπόλεως και τον Χωρεπίσκοπο Μεσαορίας.
Η Ιερά Σύνοδος της Εκκλησίας της Κύπρου, κατά την συνεδρία της στις 5 Οκτωβρίου 2007 απεφάσισε την τιμητική παύση του Θεοφιλεστάτου Χωρεπισκόπου κ. Βαρνάβα και την ένταξίν του εις την τάξιν των εφησυχαζόντων Αρχιερέων.
Διοργανώσεις Ε.Π.Σ. Λακωνίας 2012–13

Για την περίοδο 2012–13, η Ένωση Ποδοσφαιρικών Σωματείων Λακωνίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Λακωνίας.
Το πρωτάθλημα κατέκτησε ο Ολυμπιακός Γυθείου. Κυπελλούχος αναδείχθηκε η Α.Ε. Πελλάνας Καστορείου.
Δυτικά Γκατ

Τα Δυτικά Γκατ, επίσης γνωστή ως Σαχιάντρι (Καλοπροαίρετα Βουνά) είναι μια οροσειρά που εκτείνεται παράλληλα με τη δυτική ακτή της Ινδικής χερσονήσου, ευρισκόμενη εξ ολοκλήρου στην Ινδία. Είναι ένα Μνημείο Παγκόσμιας Πολιτιστικής Κληρονομιάς της Ουνέσκο και είναι ένα από τα οκτώ "hot hot-spots" της βιοποικιλότητας στον κόσμο. Μερικές φορές ονομάζεται Μεγάλη Κρημνός της Ινδίας. Η οροσειρά κινείται βορρά προς νότο κατά μήκος του δυτικού άκρου του Οροπέδιου Ντέκκαν, και χωρίζει το οροπέδιο από μια στενή παράκτια πεδιάδα που ονομάζεται Κονκάν, κατά μήκος της Αραβικής Θάλασσας. Συνολικά τριάντα εννέα περιοχές, συμπεριλαμβανομένων εθνικών πάρκων, καταφυγίων άγριας ζωής και φυσικών καταφυγίων είχαν χαρακτηριστεί ως μνημεία παγκόσμιας κληρονομιάς - είκοσι στην Κεράλα, δέκα στη Καρνάτακα, πέντε στο Ταμίλ Ναντού και τέσσερις στην Μαχαράστρα. Έχει επίσης παρατηρηθεί ότι οι πιο κρύες περιόδους στα Νότια Δυτικά Γκατ συμπίπτουν με τις υγρότερες.
Η οροσειρά ξεκινά κοντά στο Σοναγκάντ, πόλη του Γκουτζαράτ νότια του ποταμού Τάπτι, και διανύει περίπου 1.600 χιλιόμετρα μέσα από τις πολιτείες Μαχαράστρα, Γκόα, Καρνατάκα, Κεράλα και Ταμίλ Ναντού τελειώνοντας στο Μαρουνθουβάζ Μαλάι, κοντά στο Κανιακουμάρι, στο νότιο άκρο της Ινδίας. Οι λόφοι καλύπτουν 160.000 τετραγωνικά χιλιόμετρα και σχηματίζει τα περίπλοκα ποτάμια συστήματα απορροής που αποστραγγίζουν σχεζόν το 40% της Ινδίας. Τα Δυτικά Γκατ μπλοκάρουν τους ανέμους των νοτιοδυτικών μουσώνων από το να φτάσουν το Οροπέδιο Ντεκάν. Το μέσο υψόμετρο είναι περίπου 1.200 μέτρα.
Η περιοχή είναι μια από τις δέκα "πιο ζεστές ζώνες βιοποικιλότητας" και έχει πάνω από 7.402 είδη ανθοφόρων φυτών, 1.814 είδη μη ανθοφόρων φυτών, 139 είδη θηλαστικών, 508 είδη πουλιών, 179 είδη αμφιβίων, από 6.000 είδη εντόμων και 290 είδη ψαριών γλυκού νερού. Είναι πιθανό ότι πολλά άγνωστα είδη ζουν στα Δυτικά Γκατ. Τουλάχιστον 325 παγκοσμίως απειλούμενα είδη εμφανίζονται στα Δυτικά Γκατ.

Χλωρίδα

Στα δυτικά Γκατ απαντώνται 7.402 είδη ανθοφόρων φυτών. Από αυτά, τα 5.588 είδη είναι ενδημικά ή αυτόχθονα και 376 είναι εξωτικά πολιτογραφημένα και 1.438 είδη καλλιεργούνται ή φυτεύονται ως καλλωπιστικά φυτά. Μεταξύ των αυτοχθόνων ειδών, 2.253 είδη είναι ενδημικά στην Ινδία και από αυτά, 1.273 είδη είναι αποκλειστικά στα Δυτικά Γκατ. Εκτός από τα 593 επιβεβαιωμένα υποείδη και ποικιλίες, 66 είδη, 5 υποείδη και 14 ποικιλίες αμφίβολης εμφάνισης έχουν επίσης αναφερθεί και ως εκ τούτου, φτάνει τα 8.080 είδη ανθοφόρων φυτών.
Αντώνης Αντωνίου (ηθοποιός)

Πρώιμα χρόνια

Ο Αντωνίου γεννήθηκε το 1945 στη Νέα Ιωνία της Αθήνας. Οι γονείς του κατάγονται από τη Μικρά Ασία και την Κεφαλονιά. Σε μικρή ηλικία, δεν είχε σκοπό να γίνει ηθοποιός. Ωστόσο, αργότερα, παράλληλα με την δουλειά του ως οικοδόμος, σπούδαζε ηθοποιία. Την πρώτη φορά απέτυχε στις εξετάσεις, και τα κατάφερε με τη δεύτερη.

Προσωπική ζωή

Ο Αντωνίου είχε νυμφευθεί αρχικά την ηθοποιό Ειρήνη Χατζηκωνσταντή, με την οποία απέκτησε μία κόρη, την Μιχαέλα, ωστόσο χώρισαν. Έπειτα νυμφεύθηκε την, επίσης ηθοποιό, Νατάσα Ασίκη, με την οποία απέκτησε άλλες δύο κόρες. Ο Αντώνης Αντωνίου είναι οπαδός της ΑΕΚ, και αρκετές φορές μετέφερε αυτή την αγάπη του για την ομάδα και σε τηλεοπτικούς ρόλους που ερμήνευσε.

Καριέρα

Πρωτοεμφανίσθηκε το 1960 στην ταινία Ένα Κορίτσι σε Περιμένει, ενώ από τις μεγαλύτερες επιτυχίες του ήταν η ερμηνεία του ρόλου του ισοβίτη Νίκου Κοεμτζή στην ταινία Παραγγελιά (1980) του Παύλου Τάσιου, με συμπρωταγωνιστές τον Αντώνη Καφετζόπουλο, την Όλια Λαζαρίδου και την Κατερίνα Γώγου.
Φρειδερίκος Α΄ του Βρανδεμβούργου

Βιογραφία

Ήταν ο δευτερότοκος γιος του Φρειδερίκου Ε΄ μπουργκράβου της Νυρεμβέργης και της Ελισάβετ των Βέττιν, κόρης του Φρειδερίκου Β΄ μαργράβου του Μάισεν.
Το 1440 απεβίωσε στο κάστρο Κάντολτσμπουρκ του Άνσμπαχ σε ηλικία 69 ετών.
Πυλώριο Κοζάνης

Γεωγραφία

Το χωριό βρίσκεται περίπου πέντε χιλιόμετρα νότια της πόλης της Νεάπολης.

Οθωμανική Αυτοκρατορία

Στα τέλη του δέκατου ένατου αιώνα το χωριό είναι μουσουλμανικό ελληνόφωνο. Σύμφωνα με τον Βασίλ Kanchov το 1900 ζουν 300 βλαχάδες. Σύμφωνα με τα στατιστικά στοιχεία του ελληνικού προξενείου στην Ελασσόνα από το 1904 ζούσαν 320 βαλαχάδες.
Some Girls

Εμπορική επιτυχία

Το συγκεκριμένο άλμπουμ υπήρξε το τρίτο συνεχόμενο του συγκροτήματος που έφθασε ως την κορυφή του αμερικάνικου Billboard και την δεύτερη θέση των βρετανικών τσαρτ. Έχει βραβευθεί ως εξαπλά πλατινένιος δίσκος, όντας το άλμπουμ με τις μεγαλύτερες πωλήσεις για τους Rolling Stones, στις Ηνωμένες Πολιτείες. Στην μεγάλη του επιτυχία βοήθησε το σινγκλ "Miss You" που έφθασε στο # 1 το καλοκαίρι του 1978, ακολουθούμενο από το "Beast of Burden" λίγους μήνες αργότερα, που έφθασε στην όγδοη θέση.

Εξώφυλλο

Το εξώφυλλο του είναι δημιουργία του Πίτερ Κόριστον, ο οποίος σχεδίασε και τα τρία επόμενα εξώφυλλα του συγκροτήματος. Το εξώφυλλο ήταν μία παλιά διαφήμιση της "Valmor Products Corporation", με τα πρόσωπα διάσημων καλλιτεχνών. Ως αποτέλεσμα, η Λουσίλ Μπολ, η Ράκελ Γουέλς, η Φάρα Φόσετ, η Λάιζα Μινέλι (εκπροσωπώντας την μητέρα της, Τζούντι Γκάρλαντ), όπως και οι κατέχοντες των δικαιωμάτων της Μέριλιν Μονρόε, έκαναν μήνυση στο συγκρότημα για την χρήση των προσώπων τους χωρίς άδεια.
Σύντομα, το άλμπουμ επανεκδόθηκε με νέο εξώφυλλο, όπου είχαν αφαιρεθεί τα πρόσωπα των διασημοτήτων, ακόμη και αυτών οι οποίοι δεν είχαν μηνύσει τους Rolling Stones. Στην θέση τους υπήρχε μία μαύρη σκιά προσώπου με πανκ κούρεμα και αναγραφόταν η φράση "Pardon our appearance - cover under re-construction" (μτφ. "συγχωρέστε την εμφάνιση μας - εξώφυλλο υπό αναδημιουργία").

Κριτικές και αποδοχή

Οι κριτικές για τον δίσκο υπήρξαν ιδιαίτερα θετικές, με το "AllMusic" να το βαθμολογεί με την άριστη βαθμολογία των πέντε αστέρων, ο Robert Christgau με A, το "ΝΜΕ" με 9 / 10, το "The A.V. Club" με Α, το "Sputnik Music" με μέσο όρο βαθμολογιών 4 / 5 και το "The Rolling Stone Album Guide" με 5 / 5.
Το 2003, το "Rolling Stone" τοποθέτησε το άλμπουμ στην 269η θέση της λίστας με τα "500 καλύτερα άλμπουμ όλων των εποχών", στης οποίας την ανανέωση εννέα χρόνια αργότερα έπεσε μία θέση.
Αντρέα Τρινκιέρι

Σταδιοδρομία

Ο Τρινκιέρι ξεκίνησε την καριέρα του ως μέλος του τεχνικού επιτελείου στην Ιταλική Ολίμπια Μιλάνου, όπου εργάστηκε μεταξύ 1998-2004. Στη συνέχεια έγινε προπονητής της Βανόλι, όπου έμεινε μεταξύ 2004-2007. Βοήθησε τη Βανόλι να ανέβει από την 3η κατηγορία της Ιταλίας στην Β 'κατηγορία. Μετά από αυτό, ήταν ο προπονητής της Γιουβεκαζέρτα το 2007, η οποία ήταν επίσης στην ιταλική Β' κατηγορία εκείνη τη περίοδο. Η επόμενη δουλειά του ήταν επίσης στην ιταλική Β 'Κατηγορία, με την Βερόλι, την αγωνιστική περίοδο 2008-2009. Με την Βερόλι κέρδισε το πρωτάθλημα στην Β΄κατηγορια της Ιταλίας και αναδείχθηκε "Προπονητής της Χρονιάς" για το 2009 στην Β 'κατηγορία.
Το 2009 έγινε προπονητής της Καντού στην Ιταλική Λίγκα. Με την Καντού αναδείχθηκε "Προπονητής της Χρονιάς" στην Ιταλική Λίγκα τόσο το 2010 όσο και το 2011 και κέρδισε επίσης το ιταλικό Supercup το 2012. Παράλληλα το 2013 ανέλαβε την τεχνική ηγεσία της Εθνικής ομάδας καλαθοσφαίρισης Ανδρών Ελλάδας για τα επόμενα δυο χρόνια, ωστόσο έλυσε το συμβόλαιό του με την Εθνική Ελλάδος τον Ιούνιο του 2014 και αντικαταστάθηκε από τον Φώτη Κατσικάρη. Στις 25 Ιουνίου του 2013 υπέγραψε συμβόλαιο διάρκειας 1+1 έτους με την ρωσική Ούνικς Καζάν. Τον Ιούνιο του 2014 αποχώρησε από την τεχνική ηγεσία της ρωσικής ομάδας και ανέλαβε χρέη προπονητή στη γερμανική Μπάμπεργκ. Τον Φεβρουάριο του 2018 αποχώρησε από τον πάγκο της γερμανικής ομάδας. Την 1η Νοεμβρίου του 2018 ανέλαβε την τεχνική ηγεσία της Παρτιζάν Βελιγραδίου διαδεχόμενος τον Νέναντ Τσάνακ στον πάγκο του σερβικού συλλόγου. Ο Τρινκιέρι έγινε έτσι ο πρώτος ξένος προπονητής στην ιστορία της ομάδας του Βελιγραδίου.
Παλάτσο Καρινιάνο

Ιστορία

Η κατασκευή του παλάτσο Καρινιάνο παραγγέλθηκε από τον Εμμανουήλ-Φιλιβέρτο πρίγκιπα του Καρινιάνο (γιο του Θωμά-Φραγκίσκου) και τη σύζυγό του Μαρία των Βουρβόνων. Ο πρίγκιπας ανέθεσε στον αρχιτέκτονα Γκουαρίνο Γκουαρίνι τη σχεδίαση κατάλληλου κτηρίου για να γίνει διαμονή γι' αυτόν και τα μέλη του οίκου Καρινιάνο, που ήταν πλάγιος κλάδος του βασιλικού Οίκου της Σαβοΐας. 
Ο Γκουαρίνι σχεδίασε την κατασκευή σε τετράγωνο σχήμα, με ευθύγραμμη την ανατολική πρόσοψη και με καμπύλη τη δυτική πρόσοψη. Στο εσωτερικό διαμορφώθηκε μία αυλή. Η κατασκευή ξεκίνησε το 1679, όταν ο πρίγκιπας ήταν 51 ετών. Οι διακοσμήσεις επάνω από τα παράθυρα του πρώτου ορόφου των ευγενών (piano nobile) ανακαλούν την εκστρατεία της οικογένειας με το Σύνταγμα Καρινιάν-Σαλιέρ εναντίον των ιθαγενών Ιροκουά της Βορείου Αμερικής το 1667. Το εσωτερικό περιγράφεται πάντα ως πολυτελές και έχει εξαίρετες νωπογραφίες και γύψινες διακοσμήσεις.
Μεταξύ των νωπογραφιών είναι μερικές του Στέφανο Λενιάνι, του λεγόμενου Λενιανίνο. Η κύρια κλίμακα διακοσμείται με προτομές του Πiέτρο Σομάτσι. To κτήριο κατασκευάστηκε με τούβλα σε τυπικό Μπαρόκ στυλ και  το κεντρικό μέρος της δυτικής πτέρυγας είναι ελλειψοειδές. Η πρόσοψη εκεί είναι το μόνο δείγμα αστικής αρχιτεκτονικής, που κάνει χρήση του με τον κυματισμό "κοίλο-κυρτό-κοίλο" ρυθμού, που εισήχθη από τον Φραντσέσκο Μπορρομίνι στο ναό του Αγ. Κάρλο αλλα Κουάττρο Φοντάνε στη Ρώμη.
Στο ανάκτορο γεννήθηκε το 1749 η Μαρία-Τερέζα της Σαβοΐας-Καρινιάνο, σύζυγος του πρίγκιπα του Λαμμπάλλ και έμπιστη της Μαρίας-Αντουανέττας, για την οποία απεβίωσε το 1792. Ο ανιψός της Κάρολος-Εμμανουήλ πρίγκιπας του Καρινιάνο γεννήθηκε εδώ (ιταλ. qui nacque) το 1770 και ο εγγονός του τελευταίου, ο Βίκτωρ Εμμανουήλ Β΄ το 1820, που από βασιλιάς της Σαρδηνίας έγινε ο πρώτος βασιλιάς της Ιταλίας.
Από το 1848 ως το 1861 το ανάκτορο χρησιμοποιήθηκε ως Βουλή των Αντιπροσώπων του Υπό των Άλπεων Κοινοβουλίου. Το 1861, με τη δημιουργία του Κοινοβουλίου του νέου ενοποιημένου βασιλείου της Ιταλίας, η αίθουσα δεν ήταν αρκετά μεγάλη για να στεγάσει τους Αντιπροσώπους, έτσι η Βουλή μετακόμισε αλλού. Τώρα βρίσκεται εδώ το Μουσείο της Ιταλικής Ενοποίησης (Risorgimento).